Voldemar Lindström

Voldemar Lindström (sündinud 28. aprillil 1933) on eesti ajakirjanik, meediajuht ja televisiooni ajaloo uurija.

Haridus
Ta on lõpetanud 1952. aastal Tallinna 2. Keskkooli ning 1957. aastal Tartu Riikliku Ülikooli eesti keele ja kirjanduse eriala ajakirjanduse eriharus (esimene lend).

Töö ja looming
Pärast ülikooli lõpetamist töötas Lindström kõigepealt ajalehe Noorte Hääl kooliosakonna juhatajana ja siis ajalehe Õhtuleht toimetaja asetäitjana. 

Alates 1972. aastast töötas ta Eesti Televisioonis: aastatel 1972–1976 noorte- ja lastesaadete peatoimetajana, 1976–1988 programmi peadirektorina, hiljem peadirektori asetäitjana (korraldav direktor) ja tootmisjuhina, alates 1993. aastast oli ta ühtlasi Eesti Televisiooni muuseumi juhataja. Aastatel 1999–2006 töötas ta Eesti Televisiooni muuseumi direktorina. Ta on ka selle muuseumi asutaja.

Valdo Pandi elutöö ja Eesti televisiooni ajaloo uurija
Voldemar Lindström on olnud üks peamisi Valdo Pandi elutöö uurijaid ning tema ajalooliste materjalide kogujaid ja süstematiseerijaid.Galerii: Valdo Pandi sünniaastapäeva tähistati mälumänguga ERR Menu, 21.01.2015.Andris Tammela. Nooruse majas näeb näitust Valdo Pandist Postimees.ee/Elu24, 05.01.2009. Tema on ka Eesti Televisiooni muuseumis sisustatud Pandi kabineti ekspositsiooni autor.Ants Vill. Televisioon on suurem kui elu ja inimesed selles Õhtuleht.ee, 15.01.2015.

Eesti Televisiooni muuseumi loomiseks tegi Voldemar Lindström ettevalmistusi palju aastaid, hoolitsedes selle eest, et televisioonitööga seotud kultuuriloolised esemed ja suusõnalised mälestused ei hävineks; teleajaloolisi esemeid hakkas ta koguma 1973. aastal. Just tema oli muuseumi asutamise ühiskondlik initsiaator ja alates 1999. aastast ka ametlikult muuseumi esimene direktor.Meelis Kapstas. Lindström teeb telemajas muuseumi. Eesti Päevaleht, 03.04.1999. Algul tegutses muuseum ajutistes ruumides vaid telemajas asuva muuseumitoana ning muuseumi esimese avamise kuupäevana on mainitud 13. aprilli 1993.ETV 2003 Ajalugu ERR-i kodulehel. 31.12.2009. Täpsemalt tähistab see kuupäeva, mil toonane Eesti Televisiooni peadirektor Hagi Šein andis välja käskkirja "ühiskondlikel alustel tegutseva Eesti Televisiooni Ajaloo Muuseumi loomiseks".ETV muuseumil juba kümme täis Telekäija, jaanuar 2004. Suurema pinnaga ja spetsiaalselt muuseumi jaoks kohandatud ruumidega muuseumina avati see aga 2. novembril 2018.Pildid: ETV muuseum valmistub avamiseks ERR Menu, 01.11.2018.

Voldemar Lindström on abiks olnud ka Eesti Ringhäälingumuuseumi kogude täiendamisel ning püsiekspositsiooni ja näituste koostamisel.Liivi Šein. Ringhäälingumuuseum eksponeerib rahvustelevisiooni saatejuhte Eesti Päevaleht, 14.10.2004.

Toetudes nii kultuuriloolistele ürikutele kui ka pikale isiklikule koostööle kolleegina Eesti Televisioonis, on ta tutvustanud kirjasõnas peale Valdo Pandi ka selliste televisioonilegendide nagu Fred Olbrei, Toomas Uba, Urmas Oti ja teiste silmapaistvate teletöötajate elutööd ja inimlikku olemust.Valik Voldemar Lindströmi teoseid andmekogus ESTER. Vaadatud 22.12.2024. 

Volli auhind
Voldemar Lindströmi hüüdnimi on Volli.Maire Aunaste. Kelle meelt lahutab seks? Maaleht, 23.01.2011. Aastatel 1993–1996 autasustati Eesti Televisiooni aasta parimaid töötajaid Volli-nimeliste auhindadega, mis füüsilises kehastuses olid väikesed koeraskulptuurid.Betty Ester. Vollide asemele tulid majakad Eesti Päevaleht / LP, 18.06.1998. Esimesed Vollid anti üle 27. juunil 1993: Tele-Vollid said Enn Eesmaa, Reet Oja ja Urmas Ott; Au-Volli anti Voldemar Lindströmile ning Must-Volli telesarjale "Jah-show".ETV 1993 ETV ajalugu ERR-i kodulehel. 31.12.2009.

 Raamatuid 
 Aga mina, sina, meie. Eesti Raamat, 1967 – autor
 Tallinna Televisioonistuudio. ETV saatesarjad 1955–1990. Eesti Televisioon, 1990 – koostaja
 Eesti Televisioon. Arvud. Faktid. Sündmused. Huma, 1995 – koostaja
 Kas mäletad? Fragmentaarium piltide, proloogi ning epiloogiga. Eesti Televisioon, 2001 – koostaja
 Toomas: täpsemalt Heino Mikkinist Toomas Ubani. Üldistatult sport ja teleekraan. Kokkuvõtlikult ühe fanaatiku elutee. Eesti Televisiooni muuseum, 2003 – koostaja
 Fred Esimene ja tema 9 kirja. Sõjaväeinsener ja ringhäälingutegelane Fred Olbrei : 1893-1972. V. Lindström, 2005 – koostaja 
 Õukonnata kuningas – intervjuukuningas : Urmas Ott Urmas Otist, Urmas Ott Urmas Otiga, Urmas Ott Urmas Otina, Urmas Ott Urmas Otile, Urmas Ott Urmas Otita / Urmas Oti arvamusi kogunud ja täiendanud Voldemar Lindström. V. Lindström, 2009 – koostaja
 Matk telemaailma : Eesti Televisiooni näite varal / matkajuht Voldemar Lindström. V. Lindström, 2010 – autor
 Uba. Toomas Uba. Menu Kirjastus, 2010 – kaaskoostaja
 Uba. Toomas Uba. Ekspress Meedia, 2017 – kaaskoostaja
 Elu kui mäng: mikrofoni, süsta, süstlaga, süstlata. Valdo Pandi loomevaramut sirvinud Voldemar Lindström. V. Lindström, 2018 – koostaja

 Tunnustus 
 1977 – Eesti NSV teeneline ajakirjanik
 2004 – Valgetähe IV klassi teenetemärk
 2015 – Eesti Ajakirjanike Liidu auliige

 Isiklikku 
Ta oli abielus kirjandusteadlase Reet Krusteniga, nende lapsed on raamatukogundustegelane Kertu Uri ja riigiametnik Lauri Lindström.

 Viited 

 Välislingid 
 Neli küsimust ETV programmi direktorile Voldemar Lindströmile Võitlev Sõna, 1. juuni 1976
 Voldemar Lindström. Pudemeid. Tagasivaates. Oleme jäänudki lasteks Meie Maa, 16. mai 2014
 Enn Anupõld. Nädala juubilar Voldemar Lindström 75 Kesknädal, 13. juuni 2018
 Voldemar Lindström Urmas Oti infarktist: talle oli löök, et ETV teda ei taha ERR Menu, 2. jaanuar 2018
 Voldemar Lindströmi teosed andmekogus IMDb
 Voldemar Lindströmi teosed Eesti Filmi Andmebaasis
 "Kolmest kuueni. Voldemar Lindström" Vikerraadio saade, 10. juuni 2005
 Tele-Volli '94 ETV aastaauhindade galaõhtu Teletornis (Voldemar Lindströmi on videos näha 1:11:20–1:11:21, Volli auhindu tagapool), 5. juuni 1994

Kategooria:Eesti ajakirjanikud
Kategooria:Eesti NSV teenelised ajakirjanikud
Kategooria:Tallinna Reaalkooli vilistlased
Kategooria:Tartu Ülikooli ajaloo-keeleteaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1933